CELEX: 52018PC0505
Language: fi
Date: 2018-07-02
Title: Ehdotus NEUVOSTON ASETUS Norsunluurannikon tasavallan ja Euroopan yhteisön välisen kalastuskumppanuussopimuksen täytäntöönpanoa koskevan pöytäkirjan (2018–2024) mukaisten kalastusmahdollisuuksien jakamisesta

EUROOPAN KOMISSIO
            Bryssel 2.7.2018
            COM(2018) 505 final
            2018/0268(NLE)
            Ehdotus
            NEUVOSTON ASETUS
            Norsunluurannikon tasavallan ja Euroopan yhteisön välisen kalastuskumppanuussopimuksen täytäntöönpanoa koskevan pöytäkirjan (2018–2024) mukaisten kalastusmahdollisuuksien jakamisesta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               
                  Komissio on asiaa koskevien neuvotteluohjeiden
                     1
                   perusteella neuvotellut Norsunluurannikon hallituksen kanssa Euroopan yhteisön ja Norsunluurannikon tasavallan välisen kalastuskumppanuussopimuksen uuden pöytäkirjan
                     2
                   tekemisestä. Neuvottelujen päätteeksi parafoitiin 16. maaliskuuta 2018 uusi pöytäkirja. Pöytäkirja on voimassa kuusi vuotta sen väliaikaisen soveltamisen alkamispäivästä eli sen allekirjoittamispäivästä, kuten sen 15 artiklassa esitetään. 
               
               
                  Uuden pöytäkirjan päätavoitteena on tarjota unionin aluksille kalastusmahdollisuuksia Norsunluurannikon vesillä parhaiden käytettävissä olevien tieteellisten lausuntojen perusteella ja Atlantin tonnikalojen suojelukomission (ICCAT) suositusten mukaisesti. Uudessa pöytäkirjassa otetaan huomioon aiemman pöytäkirjan (2014–2018) arvioinnin tulokset ja ennakoiva arviointi siitä, onko uuden pöytäkirjan tekeminen tarpeen. Molemmat arvioinnit teetettiin ulkopuolisilla asiantuntijoilla. Pöytäkirjan ansiosta Euroopan unioni ja Norsunluurannikon tasavalta voivat tehdä tiiviimpää yhteistyötä kalavarojen vastuuntuntoisen hyödyntämisen edistämiseksi Norsunluurannikon vesialueilla ja tukeakseen Norsunluurannikon pyrkimyksiä kehittää sinistä taloutta kummankin sopimuspuolen edun mukaisesti.
               
               
                  Pöytäkirjassa määrätään kalastusmahdollisuuksista seuraavissa luokissa:
               
               
                  –
                        28 nuottaa käyttävää tonnikalan pakastusalusta;
               
               
                  –
                        8 pintasiima-alusta.
               
               
                  On syytä vahvistaa näiden kalastusmahdollisuuksien jakaminen jäsenvaltioiden kesken.
               
            
            
               2.JÄLKIARVIOINTIEN, SIDOSRYHMÄKUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Asianomaisia osapuolia on kuultu Euroopan unionin ja Norsunluurannikon välisen pöytäkirjan jälkiarvioinnin ja pöytäkirjan mahdollista uusimista koskevan ennakkoarvioinnin yhteydessä. Lisäksi on kuultu jäsenvaltioiden ja toimialan asiantuntijoita teknisissä kokouksissa. Kuulemisten tuloksena on päätelty, että on Euroopan unionin ja Norsunluurannikon tasavallan edun mukaista tehdä kalastussopimukseen uusi pöytäkirja.
               
            
            
               3.EHDOTUKSEN OIKEUDELLINEN SISÄLTÖ
            
            
               Tämä menettely aloitetaan samanaikaisesti niiden menettelyjen kanssa, jotka liittyvät pöytäkirjan allekirjoittamista koskevaan neuvoston päätökseen ja pöytäkirjan varsinaista tekemistä koskevaan neuvoston päätökseen. 
            
            
               2018/0268 (NLE)
            
            
               Ehdotus
            
            
               NEUVOSTON ASETUS
            
            
               Norsunluurannikon tasavallan ja Euroopan yhteisön välisen kalastuskumppanuussopimuksen täytäntöönpanoa koskevan pöytäkirjan (2018–2024) mukaisten kalastusmahdollisuuksien jakamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
         
         
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Neuvosto antoi 17 päivänä maaliskuuta 2008 neuvoston asetuksen (EY) N:o 242/2008
                  3
                Euroopan unionin ja Norsunluurannikon tasavallan välisen kalastuskumppanuussopimuksen tekemisestä, jäljempänä ’sopimus’.
            
            
               (2)Viimeisimmän pöytäkirjan voimassaolo päättyy 30 päivänä kesäkuuta 2018.
            
            
               (3)Komissio on neuvotellut Euroopan unionin puolesta sopimuksen täytäntöönpanoa koskevan uuden pöytäkirjan, jäljempänä ’pöytäkirja’. Neuvottelujen päätteeksi parafoitiin pöytäkirjaluonnos 16 päivänä maaliskuuta 2018. 
            
            
               (4)Uusi pöytäkirja, jossa vahvistetaan Euroopan unionin ja Norsunluurannikon tasavallan välisessä kalastuskumppanuussopimuksessa määrätyt kalastusmahdollisuudet ja taloudellinen korvaus , jäljempänä ’pöytäkirja’, allekirjoitettiin neuvoston päätöksen 2018/…/EU
                  4
                mukaisesti [lisätään päivämäärä].
            
            
               (5)Kalastusmahdollisuudet olisi jaettava jäsenvaltioille pöytäkirjan koko soveltamiskaudeksi.
            
            
               (6)Asetuksen (EU) 2017/2403 12 artiklan mukaan tietyn vuoden tai minkä tahansa muun kestävää kalastusta koskevan kumppanuussopimuksen pöytäkirjan täytäntöönpanon asiaankuuluvan ajanjakson aikana ja käyttämättömien kalastuslupien voimassaoloajat huomioon ottaen jäsenvaltioille voidaan ilmoittaa kalastusmahdollisuuksien jakamisesta mahdollisesti uudelleen.
            
            
               (7)Pöytäkirjaa sovelletaan väliaikaisesti sen allekirjoittamispäivästä, jotta unionin alukset voivat aloittaa kalastustoimet ripeästi. Sen vuoksi olisi säädettävä, että myös tätä asetusta sovelletaan samasta päivästä,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               1)
                     Euroopan unionin ja Norsunluurannikon tasavallan kalastuskumppanuussopimuksen täytäntöönpanoa koskevan pöytäkirjan mukaisesti vahvistetut kalastusmahdollisuudet jaetaan jäsenvaltioiden kesken seuraavasti:
            
            
               a)
                     nuottaa käyttävät tonnikala-alukset:
            
            
               Espanja:
                     
                     [16]
                     alusta
            
            
               Ranska:   
                     
                     [12]
                     alusta
            
            
               b)
                     pintasiima-alukset:
            
            
               Espanja:
                     
                     [6]
                     alusta
            
            
               Portugali:
                     
                     [2]
                     alusta
            
            
            
               2)
                     Ulkoisten kalastuslaivastojen kestävästä hallinnoinnista annettua asetusta (EU) 2017/2403 sovelletaan rajoittamatta Euroopan unionin ja Norsunluurannikon tasavallan kalastussopimuksen soveltamista.
            
         
         
            
               2 artikla
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Hyväksytty 15. helmikuuta 2018 pidetyssä koulutus-, nuoriso-, kulttuuri- ja urheiluneuvoston 3595. kokouksessa.
               
               
                  
                     (2)
                  
                        EUVL L170, 22.6.2013, s. 2.
               
               
                  
                     (3)
                  
                        Neuvoston asetus (EY) N:o 242/2008, annettu 17 päivänä maaliskuuta 2008, Euroopan yhteisön ja Norsunluurannikon tasavallan välisen kalastuskumppanuussopimuksen tekemisestä (EUVL L75, 18.3.2008, s. 51).
               
               
                  
                     (4)
                  
                        EUVL L , , s. .